SAD bez odličja na SP u košarci (6/9/02) - 2002-09-06
Nakon poraza protiv Jugoslavije, Amerikanaca nema u polufinalu. Istovremeno, na U.S. Open - Sampras žari i pali!
Košarka: Košarkaši Sjedinjenih Država neće osvojiti nijedno odličje na Svjetskom prvenstvu, jer nakon sinoćenjeg poraza od Jugoslavije nisu ni ušli u polufinale! Jugoslavija je pobijedila 81-78, nadoknadjujući deset poena manjka u posljednjih deset minuta igre. To je drugi poraz za Amerikance na ovom prvenstvu, jer su ih prvo porazili Argentinci. Ispadanje Amerikanaca iz daljeg natjecanja najveće je košarkaško iznenadjenje stoljeća, jer su igrali s izvikanim NBA igračima. Skupim, ali ne baš tako dobrim kako oni sami o sebi to misle. Prije ova dva poraza američka reprezentacija, sastavljena od NBA košarkaša, nanizala je 58 pobjeda, završavajući utakmice s 30-40 poena razlike. Državama. Ono što je na Svjetskom nogometnom prvenstvu bilo ispadanje Francuske u prvom, to je u košarci veliki neuspjeh Amerikanaca na ovom prvenstvu, koje se, da neuspjeh bude veći - igra u Sjedinjenim Državama! U polufinalu se sastaju Jugoslavija-Novi Zeland te Španjolska-Argentina. Tenis: Povratak u budućnost – tako je na službenom web sajtu U.S.Opena naslovljena pobjeda veterana Pete-a Samprasa nad mladim Andy-em Roddickom. Rezultet 3:0. Glatko, pametno, iskusno, kvalitetno – sve su kvalitete koje je najtrofejniji tenisač u povijesti te igre, pokazao u susretu protiv 20-godišnjeg, navjerojatno temperamentnog Roddicka. To znači da će Sampras u polufinalu igrati protiv Sjenga Schalkena. Nizozemac Sjeng Schalken je, dakle, medju četvoricom najboljih na U.S.Openu. Američke ga novine časte pridjevima poput čvrst i pouzdan, postojan, uporan...On se lagano smješka i pobjedjuje. U četvrtfinalu Čileanca – Fernanda Goznalesa – vrlo darovitog, ali ne i dovoljno čvrstog da pobijedi u meču s čak tri tiebreaks-a. Sjetimo se – Schalken je na Wimbledonu u četvrtfinalu igrao protiv kasnijeg pobjednika turnira – Lleytona Hewitta i izgubio – jedva. Drugi polufinalni par čine upravo Hewitt i Andre Agassi! Danas se igraju ženski polufinalni mečevi. Medju tri Amerikanke “ugurala” se francuska tenisačica Ameile Mauresmo, koja je pobjedom nad Jennifer Capriati “pokvarila” planove o američkom plofinalu. Mauresmo će igrati protiv braniteljice naslova Venus Williams, dok će njezina mladja sestra, trenutno najbolja svjetska igračica, nastupiti protiv povratnice s dugog bolovanja – Lindsay Davenport.